open-index/open-wikipedia-markdown huggingface dataset:
Rīdzenes sarunas

**Rīdzenes sarunas** ir viesnīcā „Rīdzene” notikušās Korupcijas novēršanas un apkarošanas biroja (KNAB) noklausītās un 2017. gada jūnijā žurnāla *[[Ir (žurnāls)|Ir]]* publiskotās sarunas starp tā saucamajiem oligarhiem — Aivaru Lembergu, Andri Šķēli, Aināru Šleseru — un citiem ietekmīgiem Latvijas politiķiem un ierēdņiem — Jāni Dūklavu, Mārtiņu Bondaru, Jāni Urbanoviču, Andri Ameriku u.c. Sarunas ierakstītas laikā no 2009. līdz 2011. gadam.

## Sarunu saturs

## Sabiedrības reakcija
Partija „Progresīvie” aicināja sabiedrību uz mītiņu 13. jūlijā plkst. 8.30 pretī Ģenerālprokuratūrai, kurā prasīja ģenerālprokurora Ērika Kalnmeiera atkāpšanos, bet „Jaunā konservatīvā partija” (JKP) plkst. 18.00 uz mītiņu pie Rīgas pils, aicinot uz aktīvāku Valsts prezidenta Raimonda Vējoņa darbību. Uz pirmo mītiņu ieradās nepilns simts cilvēku. Vakara mītiņā pulcējās vairāki simti cilvēku, izsvilpjot prezidentu. JKP organizētās tautas sapulces manifestu parakstīja ap 1200 dalībnieku.

Biedrība „Sabiedrība par atklātību – Delna” publiskoja paziņojumu, kurā aicināja sarunās iesaistītos tā brīža ministrus — zemkopības ministru Jāni Dūklavu un satiksmes ministru Uldi Auguli atkāpties no amata.

### Parlamentārās izmeklēšanas komisijas izveide
Saeimā tika izveidota parlamentārās izmeklēšanas komisija, kuras sastāvā bija Andrejs Judins (Vienotība), Ritvars Jansons (Nacionālā apvienība), Ainārs Mežulis (ZZS), Igors Pimenovs (Saskaņa), Mārtiņš Šics (Latvijas Reģionu apvienība), Inguna Sudraba (No sirds Latvijai). Par komisijas vadītāju tika izvēlēta I. Sudraba, kas izraisīja sabiedrības neapmierinātību, jo pati Sudraba bija minēta vairākos no publicētajiem ierakstiem. 2018. gada janvārī komisija publicēja izmeklēšanas gala ziņojumu, kurš sabiedrībā un atsevišķiem komisijas locekļiem izraisīja neapmierinātību. Protestējot pret parlamentārās izmeklēšanas darba rezultātiem, komisijas izveides iniciators Andrejs Judins gala ziņojumam pievienoja savas atsevišķās domas.

## Atsauces

## Ārējās saites
* Parlamentārās izmeklēšanas komisijas mājaslapa
* Internetā publicētie žurnāla «ir» raksti par Rīdzenes sarunām
Latvijas Republikas darba ministru uzskaitījums

Šajā uzskaitījumā apkopoti **[[Latvijas Republika]]s darba ministri**, kas bija Latvijas Republikas Ministru kabineta locekļi. Darba ministra amats tika izveidots 1919. gadā kā **satiksmes un darbu ministrs**, 1920. gadā šo amatu sadalīja satiksmes ministra amatā un darba ministra amatā. 1925. gadā darba ministra amats tika pārveidots par tautas labklājības ministra amatu. Pēc 1990. gada, kad tika atjaunota Latvijas neatkarība, pastāvēja **darba valsts ministrs** (1993—1994) un **darba lietu valsts ministrs** (1995—1997).

## Uzskaitījums
### [[Attēls:Flag of Latvia.svg|30px]] [[Latvijas Republika]] (1918—1940) [[Attēls:Coat of arms of Latvia.svg|30px]]

### [[Attēls:Flag of Latvia.svg|30px]] [[Latvijas Republika]] (1991—mūsdienas) [[Attēls:Coat of arms of Latvia.svg|30px]]

## Ārējās saites
Latvijas Republikas valsts reformu ministru uzskaitījums

Šajā uzskaitījumā apkopoti **[[Latvijas Republika]]s valsts reformu ministri**, kas bija Latvijas Republikas Ministru kabineta locekļi. Šis amats pastāvēja no 1993. gada līdz 1995. gadam, kad tika likvidēta Valsts reformu ministrija. Savukārt no 2000. līdz 2002. gadam pastāvēja **Īpašo uzdevumu ministrs valsts reformu lietās**.

## [[Attēls:Flag of Latvia.svg|30px]] [[Latvijas Republika]] (1990 — mūsdienas) [[Attēls:Coat of arms of Latvia.svg|30px]]

## Ārējās saites
Vējzaķsala

thumb|260px|Vējzaķa sala 1937. gada Rīgas kartē.
**Vējzaķsala**, arī **Fēgezaka sala** (), ir bijusī sala Daugavas lejteces iekšējās deltas lejas paplašinājumā pie upes labā krasta, starp Vējzaķsalas līci austrumos (tagad aizbērta atteka) un Pīļu salas atteku rietumos (tagad aizbērta). Pēc Kaķasēkļa dambja izbūves Vējzaķsala savienojās ar labā krasta palieni. Pastāvējusi vismaz līdz 1915. gadam, tagad Sarkandaugavas dienvidu daļa.

Salas garums bija 1,8 km, platums 0,6 km, augstums 1-1,8 m. Mūsdienās Vējzaķsala ir daļēji apbūvēta, paaugstināta, uzberot smiltis, saglabājušās ar niedrēm aizaugušās, purvainās atteku gultnes ar sīkiem ezeriem.

## Nosaukums
13. gadsimta sākumā sala atradās Daugavas Līvzemes teritorijā un vēstures dokumentos pirmo reizi minēta kā *Osmasar*. 1239. gadā Rīgas bīskaps Nikolajs apstiprināja domkapitula tiesības izmantot salas lielāko daļu un to sāka dēvēt par Domkunga salu.
Kopš Zviedru Vidzemes laikiem uz salas esošā Vējzaķsalas muiža piederēja Fēgezaku dzimtai, no kura uzvārda sala ieguva savu pašreizējo nosaukumu.

## Atsauces
Mazā Vējzaķsala

thumb|260px|Mazā Vējzaķa sala 1937. gada Rīgas kartē.
**Mazā Vējzaķsala** ir bijusī palienes sala Daugavas lejteces iekšējās deltas lejas paplašinājumā pie upes labā krasta. Mazo Vējzaķsalu no Vējzaķsalas šķīra Pīļu salas atteka. Rietumos Mazo Vējzaķsalu norobežoja Pīļumuižas grāvis. 
Sala sāka veidoties 18. gadsimta vidū, kad inženieris Gustavs Emanuēls fon Veismanis izbūvēja Katrīnas dambi un Kaķasēkļa dambi. Bijusi aptuveni 1 km gara un 0,3-1,5 m augsta, pastāvējusi vismaz līdz 1920. gadam, tagad Sarkandaugavas dienvidu daļa. 

Mūsdienās Mazā Vējzaķsala saplūdusi ar Vējzaķsalu un Lakstīgalu salu. Teritorija daļēji apbūvēta gar Kaķasēkļa dambja ielu, purvaina, atteku vietās niedru audzes, nelieli dīķi.

## Atsauces
Smilgas (Raņķu pagasts)

**Smilgas** ir ciems Kuldīgas novada Raņķu pagastā uz ziemēliem no Skrundas. Atrodas pagasta dienvidu daļā 11,4 km no pagasta centra Raņķiem, 35,4 km no novada centra Kuldīgas un 153,1 km no Rīgas.

Apdzīvotā vieta atrodas starp Skrundas dīķiem rietumos un autoceļu P116 (Kuldīga—Skrunda—Embūte) austrumos.

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Kārlis VI

**Kārlis VI** (; dzimis , miris ) bija Svētās Romas impērijas ķeizars un Austrijas erchercogistes valdnieks no 1711. gada līdz nāvei 1740. gadā.

Ķeizara Leopolds I dēls. Kad 1700. gadā izbeidzās Spānijas Hābsburgu dinastija, kā Spānijas troņa pretendents neveiksmīgi piedalījās Spānijas mantojuma karā. Kļuva par ķeizaru pēc brāļa Jozefa I nāves. Lai nodrošinātu valsts nedalāmību, 1713. gadā izdeva Pragmatisko sankciju ar kuru savas zemes atstāja meitai Marijai Terēzijai, kas pēc Kārļa VI nāves 1740. gadā noveda pie Austrijas mantojuma kara. Piedalījās Polijas mantojuma karā, divos karos ar Osmaņu impēriju.

## Ārējās saites
Malacki

**Malacki** () ir pilsēta Slovākijā, Malacku apriņķa centrs. Pie pilsētas atrodas liela koka izstrādājumu rūpnīca. Uz austrumiem no Malackiem — NATO lidlauks.

## Vēsture
Malacki rakstos pirmoreiz minēti 1206. gadā. Tāpat kā lielākā daļa no Slovākijas teritorijas Malacki līdz 1918. gadam atradās Ungārijas sastāvā, tās ungāriskais nosaukums ir Malacka (*Malacka*). Pēc tam, kad 1891. gadā caur Malackiem tika atklāta dzelzceļa satiksme, pilsētā sāka strauji attīstīties rūpniecība. Pēc Pirmā pasaules kara iekļāvās Čehoslovākijā. No 1993. gada — neatkarīgās Slovākijas pilsēta.

## Cilvēki
Absolūtais vairākums (96,65 %) pilsētas iedzīvotāju ir slovāki. Pēc reliģiskās pārliecības — katoļi (71,46 %), nereliģiozi (21,15 %).

Malackos dzimis ungāru politiķis Ištvāns Frīdrihs (*Friedrich István*, 1883—1951), žurnālists Stefans Lukss (*Stefan Lux*, 1888—1936), basketbolists Tomāšs Pavelka (2000).

## Atsauces

## Ārējās saites
Meldrumskābe

**Meldrumskābe** (С6Н8O4) ir cikliskais divkāršais esteris, kas ir laktīda struktūrizomērs. Atšķirībā no laktīda, meldrumskābe ir 1,3-dioksāna, nevis 1,4-dioksāna atvasinājums. Meldrumskābe ir balta, kristāliska (adatveida kristāli) viela bez smaržas, ūdenī šķīst slikti.

## Vēsture
thumb|left|160px|Meldrumskābes sākotnējā, nepareizā struktūrformula
Meldrumskābi pirmais ieguva skotu ķīmiķis Endrū Normans Meldrums (*Andrew Norman Meldrum*) 1908. gadā malonskābes kondensācijas reakcijā ar acetonu acetanhidrīda un sērskābes klātienē. Kaut arī Meldrums šo vielu nepareizi uzskatīja par β-hidroksiizopropilmalonskābes β-laktonu tā ir nosaukta pirmatklājēja vārdā. Tā kā meldrumskābei ir stipri skābas īpašības (skābuma konstante 4,97), ķīmiķis uzskatīja, ka tā satur karboksilgrupu, kā vairums organisko skābju. Tikai 1948. gadā Deivids Deividsons (*David Davidson*) un Sidnejs Bernhards (*Sidney A. Bernhard*) noskaidroja meldrumskābes pareizo struktūru. Meldrumskābes skābumu nodrošina protona atšķelšanās no oglekļa atoma, kas atrodas starp abām karbonilgrupām, tādējādi meldrumskābe pieder pie tā saucamajām CH skābēm. Tomēr meldrumskābes aciditāte ir anomāli augsta, salīdzinot ar radniecīgiem savienojumiem, piemēram, dimetilmalonātu. To teorētiski izskaidroja japāņu ķīmiķi 2004. gadā.

## Iegūšana
thumb|250px|left|Meldrumskābes iegūšana
Meldrumskābi var iegūt kā ar oriģinālo paņēmienu no acetona un malonskābes, tā arī no malonskābes un izopropenilacetāta sērskābes klātienē.

## Izmantošana
Izmanto organiskajā sintēzē par reaģentu Knēvenāgela reakcijas veikšanai un citur.

## Ārējās saites
*Meldrumskābe kā reaģents glikozes atvasinājumu sintēzē

## Atsauces
Pasečņiks

**Pasečņiks** ( — ‘biškopis’) ir ukraiņu cilmes uzvārds. Cilvēki ar šādu uzvārdu:

* Anžejs Pasečņiks (1995) ― Latvijas basketbolists;
* Leonīds Pasečņiks (*Леонід Пасічник*; 1970) ― ukraiņu drošības dienestu darbinieks, Luhanskas separātistu republikas līderis.
Stupava

**Stupava** () ir pilsēta Slovākijā, Malacku apriņķī.

## Vēsture
Stupava rakstos pirmoreiz minēta 1269. gadā. Tāpat kā lielākā daļa no Slovākijas teritorijas Stupava līdz 1918. gadam atradās Ungārijas sastāvā, tās ungāriskais nosaukums ir Štomfa (*Stomfa*). Pēc Pirmā pasaules kara iekļāvās Čehoslovākijā. No 1993. gada — neatkarīgās Slovākijas pilsēta. 

## Cilvēki
Absolūtais vairākums (96,7 %) pilsētas iedzīvotāju ir slovāki. Pēc reliģiskās pārliecības — katoļi (70,4 %), nereliģiozi (19,5 %).

Stupavā dzimis austroungāru politiķis Istvāns fon Buriāns (*rajeczi gróf Burián István*, 1851 – 1922).

## Ārējās saites
*
Eksportosta (Rīga)

[thumb|250px|Eksportostas ziemeļu gals, [Pīļumuižas baseins (2008).]]

**Rīgas Eksportosta** ir viena no Rīgas ostām Daugavas lejteces labajā krastā pie Vējzaķsalas Sarkandaugavas dienvidu daļā. 

## Vēsture
Eksportostas izveide sākās 1901. gadā līdz ar Rīgas Preču stacijas dzelzceļa pievadceļu būvi. 1908. gadā tā kļuva par nozīmīgāko Rīgas ostas daļu, apsteidzot Andrejostu. Līdz Pirmajam pasaules karam no tās uz ārvalstīm transportēja pārsvarā kokmateriālus. 

Pēc kara Rīgas Eksportosta pārgāja Latvijas Republikas Finanšu ministrijas Jūrniecības departamenta pārziņā. 1920. gadu beigās noslēdzās Pirmā pasaules kara laika postījumu atjaunošana un turpinājās šīs ostas daļas labiekārtošana – kuģu ceļa padziļināšana, noliktavu būve, granīta krastmalas pagarināšana. 

Līdz 1920. gadu otrajai pusei ātrbojīgās preces varēja uzglabāt tikai 1902. gadā Andrejostā uzbūvētajā angļu sabiedrībai *Union* piederošajā saldētavā. No 1925. līdz 1928. gadam par valsts līdzekļiem Eksportostā uzcēla trīsstāvu saldētavu, kas nodrošināja sviesta un bekona eksporta pieaugumu.

## Atsauces
Bristoles tēma

**Bristoles tēma** ir tēma šaha kompozīcijā, līnijas atbrīvošanas tēmas variants, kurā viena tālšāvēja figūra, virzoties pa līniju, atbrīvo vietu otrai tālšāvējai figūrai, kas virziesies tajā pašā virzienā kā līniju atbrīvojošā figūra. Parasti tālākā spēlē līniju atbrīvojošā figūra vairs nepiedalās. Uzdevumu pakete, kurā bija angļu problēmista Franka Hili uzdevums ar šo tēmu, ieguva 1. godalgu 1861. gadā konkursā Bristolē. No šī konkursa radās tēmas nosaukums. 

## Piemērs

**Risinājums:**
: **1. Dg8!** (dāma atbrīvo ceļu laidnim, tagad draud 2. Lf7+ Kb1 3. Lxg6#)
: **1. ... Lf5 2. Le6+ Kb1 3. Lxf5#**
: **1. ... Le4 2. Ld5+ Kb1 3. Lxe4#**
: **1. ... Ld3 2. Lc4+ Kb1 3. Lxd3#**
: 1. ... Lc2 2. Lb1+ Kxb1 3. Da2#

## Atsauces

## Ārējās saites
* Bristol Theme vietnē ''chessexpo'' 
* Line Openings vietnē ''chess-problems-gr''
Režgaļi

**Režgaļi** ir ciems Balvu novada Bērzkalnes pagastā. Atrodas pagasta austrumu daļā 9 km no pagasta centra Bērzkalnes, 10 km no novada centra Balviem un 230 km no Rīgas. Apdzīvotā vieta daļēji izzudusi.

Apdzīvotā vieta atrodas nomaļu no autoceļa P35, Vārnienes upes krastā uz rietumiem no Klēģera purva.

1897. gadā ciemā bija 6 sētas ar 40 cilvēkiem.
## Atsauces
Silakrogs (Bērzkalnes pagasts)

**Silakrogs** () ir ciems Balvu novada Bērzkalnes pagastā. Atrodas pagasta centrālajā daļā 7 km no pagasta centra Bērzkalnes, 9 km no novada centra Balviem un 229 km no Rīgas.

Apdzīvotā vieta atrodas pie autoceļa P35. Pie Silakroga atrodas vietējas nozīmes arheoloģijas piemineklis — Silakroga viduslaiku kapsēta.

## Atsauces
Gerijs Māršals

**Gerijs Kents Māršals** (, dzimis , miris ) bija amerikāņu aktieris, kinorežisors un kinoproducents.

Savu karjeru Māršals uzsāka 1960. gados rakstot scenārijus seriāliem *[[The Lucy Show]]* un *[[The Dick Van Dyke Show]]*. 1970. gadā viņš televīzijas seriālam pārveidoja Nīla Saimona 1965. gada lugu *[[The Odd Couple]]*. Ieguva atpazīstamību, veidojot seriālus *[[Happy Days]]* (1974–1984), *[[Laverne and Shirley]]* (1976–1983) un *[[Mork and Mindy]]* (1978–1982). Starp viņa režisētajām filmām ir "Pār bortu" (*Overboard*, 1987), *[[Beaches]]* (1988), "Jaukā sieviete" (1990), "Bēgošā līgava" (1999) un ģimenes filmas "Princese pret pašas gribu" (2001) un "Princese pret pašas gribu 2" (2004). Vēl viņš režisējis romantiskās komēdijas "Valentīna diena" (2010), "Jaungada nakts" (2011) un "Mātes diena" (2016).

## Ārējās saites
Dobeļu purva grāvis

**Dobeļu purva grāvis** ir Ēnavas labā krasta pieteka Kuldīgas novadā. 

Tek ziemeļu - ziemeļaustrumu virzienā. Ietek Ēnavā pie Krauļu mājām. Dobeļu purva grāvi nešķērso valsts autoceļi. 

## Atsauces
Ferdinands III

**Ferdinands III** (; dzimis , miris ) bija Svētās Romas impērijas ķeizars un Austrijas erchercogs no 1637. gada, kā arī Bohēmijas un Ungārijas karalis no 1625. gada līdz savai nāvei 1657. gadā.

## Dzīvesgājums
Dzimis Grācā, Ferdinanda II ģimenē. Komandēdams katoļu spēkus, 1634. gadā sakāva protestantus Nerldlingenes kaujā. Būdams Svētās Romas impērijas ķeizars Trīsdesmitgadu kara noslēdzošajā posmā, Ferdinads III bija viens no Vestfālenes miera līguma parakstītājiem. Ferdinands III bija pazīstams mūzikas aizbildnis, kā arī pats komponēja.

## Ārējās saites
Latvijas Republikas budžeta valsts ministru uzskaitījums

Šajā uzskaitījumā apkopoti **[[Latvijas Republika]]s budžeta valsts ministri**, kas bija Latvijas Republikas Ministru kabineta locekļi. Šis amats pastāvēja no 1993. gada līdz 1994. gadam.

## Uzskaitījums
### [[Attēls:Flag of Latvia.svg|30px]] [[Latvijas Republika]] (1991 — mūsdienas) [[Attēls:Coat of arms of Latvia.svg|30px]]
Mīlgrāvja muiža

thumb|300px|Rodenberga muiža 1701. gada Rīgas apkārtnes kartē.
**Mīlgrāvja muiža** () bija muiža Mīgrāvja kanāla ziemeļu krastā tagadējā Vecmīlgrāvī, pēc apvienošanas ar Mangaļmuižu dēvēta par Mangaļu-Mīlgrāvja kroņa muižu. Tās ēkas nav saglabājušās līdz mūsdienām.

## Vēsture
Zviedru Vidzemes laikā īpašnieka vārdā saukta par Rodenberga muižu (*Rodenbergs Hof*). Atradās Rīgas apriņķa Daugavgrīvas draudzes novadā. 1760. gadā to ieguva ģenerālis grāfs Fermors, kura dzimtai muiža piederēja vēl 19. gadsimtā.

1920. gada agrārās reformas gaitā tolaik Mangaļu pagastā esošo Mangaļu-Mīlgrāvja valsts muižu 314 ha kopplatībā sadalīja 143 vienībās, no kurām viena bija agrākā rentes māja.

## Atsauces un piezīmes
Lietišķā matemātika

thumbnail|235px|Piemērs, kurā redzams efektīvs transportēšanas problēmas risinājums
**Lietišķā matemātika** jeb **praktiskā matemātika** ir matemātikas nozare, kurā ar dažādiem matemātiskiem modeļiem risina zinātnes, inženierijas, datorzinātnes, uzņēmējdarbības un rūpniecības problēmas. Jebkurā no šīm nozarēm vispirms ir vajadzīga datu ieguve un to sākotnējā apstrāde. Ir nepieciešams ņemt vērā arī gadījuma notikumus un lielumus, un tikai tad var pieņemt lēmumu par konkrētas problēmas risinājumu. Lietišķās matemātikas pretējā nozare ir tīrā matemātika.

## Skatīt arī

* Sekretāres problēma
* Kolekcionāra problēma
Latvijas Republikas zvejniecības valsts ministru uzskaitījums

Šajā uzskaitījumā apkopoti **[[Latvijas Republika]] zvejniecības valsts ministri**, kas bija Latvijas Republikas Ministru kabineta locekļi. Šis amats pastāvēja no 1995. gada līdz 1997. gadam. Valsts ministri atradās Zemkopības ministrijas pārvaldībā.

## Uzskaitījums
Džons Legisamo

**Džons Alberto Legisamo** (*John Alberto Leguizamo*, dzimis ) ir Kolumbijas un Amerikas Savienoto Valstu kinoaktieris, teātra aktieris, balss aktieris, dramaturgs. Viņš plaši pazīstams ar to, ka spēj runāt ātri. Legisamo ir ierunājis sliņķa Sida tēlu animācijas filmā "Ledus laikmets" un šīs filmas turpinājumos (2002–2016). Ir filmējies tādās filmās kā *[[Super Mario Bros.]]* (1992), "Karlito ceļš" (*Carlito's Way*, 1993), "Slepenais aģents: Cīņa pret Eskobaru" (2016), "Ēdienkarte" (2022) un "Nežēlīgā nakts" (2022).

Legisamo ieguvis ''Emmy'' balvu par izcilu tēlojumu varietē vai muzikālā programmā (*John Leguizamo: Freak*, 1998). Par otrā plāna lomu filmā *To Wong Foo Thanks for Everything, Julie Newmar* (1995) bijis nominēts Zelta globusa balvai.

## Ārējās saites
Surveyor 2

***Surveyor 2*** bija ASV NASA programmas *[[Surveyor]]* Mēness nolaižamais aparāts. Projektu vadīja Reaktīvās kustības laboratorija. Zonde palaista ; 22. septembrī zaudēti sakari ar to.

Atšķirībā no *[[Surveyor 1]]*, kas bija apgādāts tikai ar televīzijas kameru, *Surveyor 2* bez kameras bija arī radars, kas iegūtu Mēness virsmas atstarošanās datus nolaišanās laikā. Kosmiskā aparāta temperatūras mērījumus bija paredzēts izmantot Mēness virsmas temperatūras noskaidrošanai.

*Surveyor 2* tika palaists  12:32:00 UTC ar nesējraķeti *[[Atlas LV-3C Centaur-D]]* no Kanaveralas zemesraga Gaisa spēku stacijas laukuma *LC-36A* tiešā trajektorijā uz Mēnesi.
Trajektorijas korekcijas manevra laikā viens dzinējs neiedarbojās, kas izraisīja kosmiskā aparāta nekontrolētu kūleņošanu. Mēģinājumu atjaunot stabilitāti bija neveiksmīgi.  22. septembrī 09:35 UTC pazuda sakari ar zondi.  *Surveyor 2* bija paredzēts nolaisties *[[Sinus Medii]]* jūrā, bet pēc aprēķiniem kosmiskais aparāts ietriecās Mēness virsmā Kopernika krāterī 23. septembrī 03:18 UTC.

## Ārējās saites
* Surveyor 1, 2, 3, 4, 5, 6, 7 Gunter Dirk Krebs
* Surveyor Program Results (PDF) 1969
* Surveyor 2 flight performance Final report - Jan 1967 (PDF)
Kopiena

[thumbnail|235px|Kopiena [Stonhendža|Stonhedžā vasaras saulgriežos]]
**Kopiena** ir cilvēku grupa, kurus vieno kaut kas kopīgs, piemēram, dzīvesvieta, intereses, valoda, reliģija, normas, izcelsme, vajadzības. Visbiežāk ar to saprot cilvēku grupas, kas dzīvo noteiktā vietā, ko kaut kas vieno.

Mūsdienās veidojas kopienas tiešsaistes sociālajos tīklos, kur tīmekļa žurnālos, forumos apvienojas cilvēki ar kopīgām interesēm. Arī Vikipēdija latviešu valodā ir sava veida kopiena, kur cilvēki apvienojušies, lai latviešu valodā radītu interneta enciklopēdiju.

## Ārējās saites
Surveyor 3

***Surveyor 3*** bija ASV NASA programmas *[[Surveyor]]* Mēness nolaižamais aparāts. Palaists 1967. gada aprīlī. Tas nolaidās Vētru okeānā. Kad 1969. gadā tam blakus nosēdās *[[Apollo 12]]*, *Surveyor 3* kļuva par pirmo (un vienīgo) cilvēku apmeklēto kosmisko aparātu uz ārpuszemes objekta.

*Surveyor 3* bija apgādāts ar televīzijas kameru. Tam bija grunts paraugu ņemšanas ierīce, ar kuru iegūtos paraugus varēja nofotografēt tuvplānā.
[thumb|left|[Čārlzs Konrāds pie *Surveyor 3*; fonā *Apollo 12*]]
thumb|Grunts paraugu ņemšanas ierīce

*Surveyor 3* tika palaists  07:05:00 UTC ar nesējraķeti *[[Atlas LV-3C Centaur-D]]* no Kanaveralas zemesraga Gaisa spēku stacijas laukuma *LC-36A* orbītā ap Zemi. Pēc manevra zonde tika ievadīta trajektorijā uz Mēnesi.

20. aprīlī tas sasniedza Mēnesi. Nolaižamais aparāts nosēdās Vētru okeānā 06:17:36 UTC vietā ar koordinātēm . Paredzētajā laikā 4,3 m no virsmas radiolokācijas altimetra kļūmes dēļ neizslēdzās bremzēšanas dzinējs, tādēļ *Surveyor 3* "atlēca" no Mēness virsmas divreiz. Dzinēji tika izslēgti ar komandu no Zemes. Pirmajā "atlēcienā" tas sasniedza 10 m augstumu, otrajā — 3 m. *Surveyor 3* bija nosēdies 195 m diametra 15 m dziļuma  krātera iekšējā austrumu malā 14,7 grādu slīpumā.

Pirmoreiz tika iegūti Mēness grunts paraugu tuvplāni. 3. maijā iestājās Mēness nakts. Pēc 14 Zemes dienām, kad nakts beidzās, tika mēģināts reaktivizēt *Surveyor 3*, bet tas neizdevās.

1969. gada 19. novembrī netālu no *Surveyor 3* nolaidās *[[Apollo 12]]* nolaižamais aparāts. Tā apkalpe Čārlzs Konrāds un Elans Bīns apmeklēja *Surveyor 3*, to nofotografējot un nomontējot dažas detaļas, kuras pēc tam atgādāja uz Zemi. Pēc tam laboratorijā veica šo detaļu analīzi, un uz kameras tika atrastas *[[Streptococcus mitis]]* baktērijas. Tas bija pārsteigums, ka baktērijas var izturēt sūros kosmiskās vides apstākļus 2,5 gadus. Vēlāk šo faktu izmantoja starpplanētu panspermijas atbalstītāji. *NASA* nākamajām starpplanētu zondēm ieviesa stingras abiotiskās procedūras, lai novērstu iespējamību inficēts astronomiskos objektus ar organismiem no Zemes.
2011. gadā publicēts pētījums, kurā izklāstīts, ka zinātnieki, kas analizēja kameru, izmantoja procedūras, kas nebija pietiekamas, lai nepieļautu inficēšanu uz Zemes. Tika secināts, ka visdrīzāk baktērijas uz kameras nokļuvušas tīrās telpas slikto apstākļu dēļ nevis spējušas izdzīvot Mēness vidē.

## ''Surveyor 3'' uzņemto attēlu galerija

Attēls:Surveyor 3 Fig 7-41b1.jpg|Mēness virsmas panorāma
Attēls:Surveyor 3 Fig 3-44.jpg|Šķautņaini akmeņi līdz 2 m diametrā, kas veido daļu no izkaisītā akmeņu lauka, kas ieskauj 13 metru diametra asas malas krāteri
Attēls:Surveyor 3 Fig 7-41b2.jpg|Līdzīgs skats pie cita apgaismojuma
Attēls:Surveyor 3 Fig 3-53.jpg|Akmeņi *Surveyor 3* krātera ziemeļu valnī


## Atsauces

## Ārējās saites
* Surveyor 1, 2, 3, 4, 5, 6, 7 Gunter Dirk Krebs
* Surveyor Program Results (PDF) 1969
*Analysis of Surveyor 3 material and photographs returned by Apollo 12 (PDF, 24 MB) 1972
*Surveyor 3 images at Lunar and Planetary Institute
Aizsardzības likvidēšana

**Aizsardzības likvidēšana** šahā ir taktisks paņēmiens, kura rezultātā ar nomaiņu vai upuri tiek iznīcināta pretinieka figūras, bandinieka vai svarīga punkta aizsardzība. Bieži vien aizsardzības likvidēšana ir dažādu kombināciju sastāvdaļa.

## Piemērs

: **1. piemērs**
: Baltie ar vienkāršu nomaiņu 1. Lxc6 uzvarēja, jo pēc 1. ... Lxc6 seko 2. Db8+ ar torņa ieguvumu.
: **2. piemērs**
: 1. Txe6! (ar šo torņa upuri baltie iznīcina bandinieka **g7** pirmo sargu) 1. ... Dxe6 2. Dxf8! (ar dāmas upuri — otro sargu) 2. ... Txf8 3. Txg7+ Kh8 4. Tg6+! un baltie atgūst dāmu un paliek ar lieku figūru, jo neglābj 4. ... Tf6 5. Txf6 un melno dāma nespēj aizbēgt no atklātā šaha.

## Skatīt arī
* Aizvilināšana

## Atsauces

## Papildu literatūra
* 

## Ārējās saites
* Undermining
Kārnīte (ciems)

**Kārnīte** ir ciems Balvu novada Bērzkalnes pagastā. Atrodas pagasta rietumu daļā 4 km no pagasta centra Bērzkalnes, 10 km no novada centra Balviem un 230 km no Rīgas.

Apdzīvotā vieta atrodas nomaļu no autoceļa P46 (Dubļeva–Cērpene), pie Dobupes ietekas Kārnītē.

1897. gadā ciemā bija 7 sētas ar 59 cilvēkiem.
## Atsauces
Grozāmgrābslis

thumb|Tipisks grozāmgrābslis
**Grozāmgrābslis** jeb **virpināmais** () ir rotaļlieta, kas sastāv no gultņa centrā un plakanas vairāku izciļņu struktūras. Tas parasti veidots no metāla un plastmasas, veidots tā, lai bez lielas piepūles brīvi grieztos ap savu asi.

Grozāmgrābšļi par populārām rotaļlietām kļuva 2017. gadā, lai arī līdzīgas rotaļlietas tika ražotas jau 1993. gadā. Rotaļlieta kļuva populāra skolēnu vidū; vairākas skolas aizliegušas to izmantošanu, jo tā traucē koncentrēties, bet citās skolās pastāv noteikumi par diskrētu lietošanu.

Rotaļlietas reklāmā tai tika piedēvētas spējas palīdzēt cilvēkiem koncentrēties, atbrīvojot tos no stresa. Šim apgalvojumam nav rasti zinātniski pierādījumi.

## Atsauces

## Ārējās saites
Lemminkäinen (uzņēmums)

[thumb|''Lemminkäinen'' ražotne [Oulu]]
***Lemminkäinen Oyj*** bija Somijas celtniecības uzņēmums. Dibināts 1910. gadā. 2018. gadā tas pievienots uzņēmumam *[[YIT]]*.

Uzņēmums nosaukts Kalevalas mītiskā varoņa Lemminkeinena vārdā.

*Lemminkäinen* akcijas tika kotētas biržā *[[NASDAQ OMX Helsinki]]*.
Grupas uzņēmumi darbojās Somijā, Zviedrijā, Norvēģijā, Dānijā, Krievijā, Latvijā, Igaunijā un Lietuvā.
*Lemminkäinen* bija specializējies ēku (dzīvojamo, sabiedrisko un rūpniecības objektu) celtniecībā, ceļu būvniecībā, pazemes darbos, kā arī pamatu ierīkošanā un stiprināšanā.

## Vēsture
1910. gadā dibināts uzņēmums ***Asfaltti Osakeyhtiö Lemminkäinen***, kas sākotnēji veica asfaltēšanas un betonēšanas darbus. Tajā laikā Helsinkos strauji attīstījās būvniecība. 1911. gadā uzņēmums sāka ražot betona izstrādājumus.
Pirmā pasaules kara laikā celtniecība apsīka. Pēc Somijas neatkarības iegūšanas 1918. gadā saimnieciskā darbība atsākās, un parādījās pieprasījums pēc celtniecības pakalpojumiem un produktiem.

Vēlāk uzņēmums paplašināja darbību ceļu ierīkošanā, transporta infrastruktūrā, civilajā inženierbūvniecībā, kalnu darbos un ēku celtniecībā. 1960. gadu beigās tas kļuva par lielāko ceļu būvētāju Somijā.
1969. gadā, kad *Asfaltti Oy Lemminkäinen* operācijas bija diversificētas, uzņēmuma nosaukums tika saīsināts uz ***Lemminkäinen Oy***.

1970. gados *Lemminkäinen* saņēma lielus pazemes darbu pasūtījumus, piemēram Peijennes tuneļa un Helsinku metro tuneļa būve.
1975. gadā iegūts vairākums uzņēmumā *Oy Alfred Palmberg Ab*, kas kļuva par *Lemminkäinen* ēku celtniecības operāciju mugurkaulu. 1970. un 1980. gados uzņēmums PSRS piedalījās Kostomukšas pilsētas un dzelzs rūdas ieguves un apstrādes infrastruktūras celtniecībā. Vēlāk uzņēmums piedalījās celtniecības projektos Eiropā, arī Āfrikā, Vidējos Austrumos, Ķīnā.

1984. gadā *Lemminkäinen* nolēma iesaistīties dzīvojamo ēku būvniecībā, šos darbus nododot meitas uzņēmuma *Palmberg* pārziņā.
1989. gadā *Lemminkäinen* akcijas sāktas kotēt Helsinku biržā.

1990. gados *Lemminkäinen* veica projektus daudzās valstīs, to skaitā būvēja telesakaru tīklus Eiropā, Āzijā un Amerikā.

2000. gadā iegādāts uzņēmums *Tekmanni*.
2009. gadā pieņemta uzņēmuma jauna stratēģija. Turpmāk visi meitas uzņēmumi darbojās ar *Lemminkäinen* zīmolu.

2010. gadu sākumā pārdots jumtu bizness, betona izstrādājumu bizness un dabisko akmeņu bizness. Pieauga infrastruktūras būvniecības darbi Ziemeļvalstīs.
2014. gada vasarā pārdots tehnisko ēku sistēmu bizness
2015. gada sākumā infrastruktūras būvniecības bizness sadalīts divos segmentos: ceļu segumi un infra projekti.

2017. gada 19. jūnijā paziņots, ka *Lemminkäinen* tiks pievienots Somijas celtniecības uzņēmumam *[[YIT]]*. Apvienošanās pabeigta 2018. gada 1. februārī.

## Atsauces

## Ārējās saites
* ''Lemminkäinen'' grupas vietne
* ''Lemminkäinen'' Latvijas vietne
Oldenburga muiža

thumb|300px|Oldenburga muiža (''Oldenburg(e)r Hof'') 1701. gada kartē.

**Oldenburga muiža**, saukta arī par **Vitharda salas muižu** (), bija muiža tagadējā Voleru apkaimē Pārdaugavā. Muižas zemes ietilpa Rīgas apriņķa Daugavgrīvas draudzes novadā, vēlāk Bolderājas pagastā.

## Vēsture
Zināms, ka 1619. gadā šī muiža piederēja Matīsam Rekem, kas to par 632 poļu guldeņiem ieķīlāja Arendam Boltam. Zviedru Vidzemes laikā 1662. gadā to ieguva Henings Volers.  
Pēc Vidzemes pievienošanas Krievijas Impērijai 1722. gadā muiža piederēja Remertam Oldenburgam, ko kura vārda cēlies muižas nosaukums. 1727. gadā viņš to par 440 dālderiem pārdeva Leonardam Gustavam Krūzem.

19. gadsimtā muiža piederēja Voleru muižas pagastam — *"Voleru pagasttiesas kontrolē bez Voleriem ar Oldenburgu un Kleistiem ir zeme arī Daugavas labajā krastā"*.
Kopā ar Volera muižu 1924. gadā pievienota Rīgas pilsētai.

## Atsauces
2017. gada Latvijas kauss futbolā

**2017. gada [[Latvijas kauss futbolā|Latvijas kausa izcīņa futbolā]]** sākās  un noslēdzās  ar finālu Skonto stadionā. Par kausa ieguvējiem pirmo reizi kļuva FK Liepāja/MOGO futbolisti, kas finālā ar 2:0 uzvarēja Riga FC.

## Turnīrs
### Pirmais posms

 tiek uz nākamo kārtu.

### Otrā posma pirmā kārta

FK Smiltene/BJSS, JDFS Alberts, FK Auda, FK Tukums 2000 TSS un SK Upesciems izstājās no turnīra, dēļ tā FK Staiceles Bebri, BFC Daugavpils, Talsi/FK Laidze, JFC Dobele automātiski tiek uz nākamo kārtu.

### Otrā posma otrā kārta

FK Staiceles Bebri izstājās no turnīra, dēļ tā Grobiņas SC automātiski tiek uz nākamo kārtu

### Astotdaļfināli

SK Babīte/Dinamo tika diskvalificēta, līdz ar to FK Karosta automātiski iekļuva ceturtdaļfinālā.

### Ceturtdaļfināli

|-
!colspan="3" align="center"|16. augusts

|-
!colspan="3" align="center"|17. augusts

|-
!colspan="3" align="center"|13. septembris

|}

### Pusfināli

|-
!colspan="3" align="center"|20. septembris

|}

### Fināls

## Ārējās saites
* LFF.lv
* http://online.lff.lv/ 
* https://web.archive.org/web/20170620012751/http://online.lff.lv/competitions/latvijas-kauss-2017-1poms-1161966/
* https://web.archive.org/web/20170630074418/http://online.lff.lv/competitions/latvijas-kauss-2017-1222156/
* http://lff.lv/lv/turniri/viriesu-turniri/latvijas-kauss/ 
* http://lff.lv/lv/zinas/latvijas-kauss/latvijas-kausa-jaunaja-sezona-noskaidrots-komandu-zars-lidz-astotdalfinalam 
* http://www.flashscore.com/soccer/latvia/latvian-cup/fixtures/
* http://www.lff.lv/lv/zinas/latvijas-kauss/noskaidros-visus-latvijas-kausa-izcinas-astotdalfinala-dalibniekus 
* http://lff.lv/lv/zinas/latvijas-kauss/noskaidroti-latvijas-kausa-astotdalfinalisti-cina-par-trofeju-iesaistas-virsligas-klubi 
* https://web.archive.org/web/20170706062851/http://online.lff.lv/competitions/latvijas-kauss-2017-3posms-1271503/
* http://online.lff.lv/competitions/latvijas-kauss-2017-1161964/
Pāliņi

**Pāliņi** (; Полено) ir ciems Balvu novada Bērzpils pagastā. Atrodas pagasta ziemeļu daļā 3 km no pagasta centra Bērzpils, 37 km no novada centra Balviem un 230 km no Rīgas.

Apdzīvotā vieta atrodas pie autoceļa P36, Dziļaunes upes krastā.

1897. gadā ciemā bija 95 sētas ar 262 cilvēkiem.

## Atsauces
Platons Buravickis

**Platons Buravickis** (; dzimis 1989. gada 10. maijā Rīgā) ir krievu izcelsmes Latvijas komponists, pianists un mūzikas pedagogs, kas strādā gan akadēmiskajā, gan elektroniskajā mūzikā.

## Biogrāfija
Platona Buravicka māte ir kodolfiziķe un kosmosa radiācijas pētniece, strādāja Salaspils kodolreaktorā.

P. Buravickis mācījies Rīgas 5. mūzikas skolā (1998—2002, kompozīciju mācījies pie Viļņa Šmīdberga) un Emīla Dārziņa mūzikas skolas taustiņinstrumentu nodaļā (2002—2007, kompozīciju mācījies pie Pētera Vaska). Ģimenē bija grūti ar naudu, tādēļ Platons pēc skolas absolvēšanas strādāja rūpniecībā: vispirms Kuģu remonta rūpnīcā, kompānijas BMGS betona rūpnīcā

Latvijas Mūzikas akadēmijā ieguvis bakalaura grādu, studējot kompozīciju pie Selgas Mences (2009—2013), turpinājis studijas maģistrantūrā.

Strādājis par mūzikas teorijas skolotāju Juglas mūzikas skolā (2011—2013) un mūzikas skolotāju Rīgas klasiskajā ģimnāzijā (2011—2014). No 2013. gada bijis kompozīcijas un mūzikas programmēšanas pasniedzējs Jelgavas mūzikas vidusskolā.

Kopš 2007. gada papildinājis zināšanas pie daudziem pedagogiem: piedalījies algoritmiskās kompozīcijas kursos pie Ahima Bornhofta (*Achim Christian Bornhoeft*), elektroakustiskas kompozīcijas kursos pie Rolanda Kronlaka, kompozīcijas meistarklasēs pie Dītera Maka (*Dieter Mack*), Aleksandra Čaikovska, Kristiāna Volfa (*Christian Wolff*), Ričarda Kemerona-Volfa (*Richard Cameron-Wolfe*), Eda Beneta (*Ed Benett*), elektroakustiskās mūzikas meistarklasēs pie Lamberto Kočjoli (*Lamberto Coccioli*) un Džeimsa Bulloka (*James Bullock*).

Saņēmis Nika Gothama Mūzikas balvu par spilgtu radošo darbību 2014./2015. akadēmiskajā gadā. Darbi godalgoti kompozīciju jaunrades konkursā (1. vieta — 1999, 2007) un P. Vaska kompozīciju konkursā (2. vieta, 2012; 3. vieta, 2014). Mūzika atskaņota festivālos "Skaņu mežs", "Dominante", "Survival Kit 5", "Art and Communication", "Arēna", Latvijas Jaunās mūzikas dienas. Kopš 2015. gada Latvijas Komponistu savienības biedrs.

Par mūziku filmai "Nemierīgie prāti" saņēmis 2022. gada Lielā Kristapa balvu "Labākais mūzikas autors" (kopā ar Huanu Ernandezu).

## Atsauces

## Ārējās saites
* Satori: Ievads monogrāfijai par Platonu Buravicki 12.10.2017, Armands Znotinš 
* Jautā - Jums. Platons Buravickis, 21.02.2020, video
* Platons Buravickis sarunā ar Satori. 28.09.2017, video
Jambolas apgabals

**Jambolas apgabals** () ir apgabals Bulgārijas dienvidu daļā, nosaukts tā galvenās pilsētas — Jambolas — vārdā. Tas robežojas ar Haskovas apgabalu dienvidrietumos un Stara Zagoras apgabalu rietumos, Slivenas apgabalu ziemeļrietumos, Burgasas apgabalu austrumos un Turciju dienvidos.

Apgabala platība ir 3355,5 kvadrātkilometri, tas sadalīts piecās pašvaldībās, bet tā kopējais iedzīvotāju skaits ir 131 447 (2011. gada februāris).

## Atsauces

## Ārējās saites

*
Tour de France Soundtracks

***Tour de France Soundtracks*** ir desmitais Vācijas elektroniskās mūzikas grupas *[[Kraftwerk]]* albums, kas tika izdots 2003. gada augustā. Tas tika pārizdots 2009. gada oktobrī ar nosaukumu ***Tour de France***. Albums tika ierakstīts pirmo *[[Tour de France]]* riteņbraukšanas sacensību simtgadei, lai arī tika nokavēts plānotais izdošanas datums līdz ar sacensību sākumu jūlijā. Albumā iekļauts grupas 1983. gada singls ar tādu pašu nosaukumu, vāciņa noformējums abām izdotajām versijām ir gandrīz identisks. Albuma izdošanas paziņojums izraisīja lielu ažiotāžu, jo bija pagājuši 17 gadi kopš grupa bija izdevusi pilnu albumu ar jaunu studijas materiālu (1986. gadā izdotais *[[Electric Café]]*, zināms arī kā *[[Techno Pop]]*).

Neierasti *Kraftwerk*, albumam nebija atšķirīgs vācu un starptautiskās versijas balss celiņš, be tas tika izdots tikai vienā versijā, kurā skaņdarbos izmantots franču, vācu un angļu valodas sajaukums. Dziesmu tekstu līdzautors bija Ralfs Hiters un Maksims Šmits, kurš iepriekš bija *[[Capitol Records|Capitol]]* ierakstu kompānijas menedžeris *[[Pathé|Pathé-Marconi]]* (daļa no EMI grupas, kompānija, kas izplatīja *Kraftwerk* mūziku Francijā) un bijis saistīts ar grupu kopš 1970. gadu vidus.

Tika sagatavots arī īss džingls televīzijas kompānijai *[[Eurosport]]*, ko izmantoja 2003. gada ''Tour de France'' pārraidēm.

2009. gada oktobrī/novembrī ''EMI Records'', *[[Mute Records]]* un *[[Astralwerks Records]]* izdeva jaunu albuma pēcapstrādes versiju CD un digitālās lejupielādes formātā. Novembrī/decembrī tās tika izdotas arī smagsvara vinila plates formātā.

## Komerciālie panākumi
*Tour de France Soundtracks* kļuva par *Kraftwerk* albumu, kas sasniedza augstākās topu virsotnes. Tas kļuva par pirmo numuru Vācijas topā, pirmoreiz grupas vēsturē. Tomēr tas neiekļuva ''Billboard'' 200, lai arī visi *Kraftwerk* studijas albumi kopš *[[Ralf and Florian]]* (1973) tajā bija iekļuvuši.

## Dziesmu saraksts

Piezīme: 2003. gada Japānas CD versijā iekļauts arī singla "Tour de France 2003" videoklips.

*Tour de France Soundtracks* reklāmas versija saturēja vairākas atšķirības no albuma gala versijas. "Régéneration" ir pagarināts līdz 2:05 garumam un ir nelielas izmaiņas dziesmu "Tour de France Étape 3" un "Chrono" tembrā un modulācijā.

## Atsauces
Apkaime (pilsēta)

[thumb|270px|Viduslaikos dibinātās [Revēnas pilsētiņas apkaimes (kvartāli) Francijā]]

**Apkaime** ir pilsētbūvniecībā lietots apzīmējums funkcionāli nodalītai pilsētas daļai. Apkaimes jēdziens ir līdzīgs kvartāla vai mikrorajona jēdzienam. Plašākā nozīmē ar apkaimi saprot apkārtējo teritoriju, apkārtni, tā var arī nebūt blīvi apdzīvotā (pilsētas) teritorijā,

2007. gadā Rīgas domes pilsētas attīstības departaments ieviesa atbilstošu terminu arī Rīgas pilsētā un aizsāka Rīgas apkaimju izveidi. Apkaimju terminu izmanto arī citās Latvijas pilsētās — Jelgavā, Liepājā u.c.

## Vēsture
Jau Senās Romas laikā pilsētu daļas, ko nodalīja galvenās ielas vai upes, dēvēja par kvartāliem ( — 'ceturtdaļa')‚ šis nosaukums saglabājās arī viduslaiku Itālijas (*quartiere*) un Francijas (*quartier*) pilsētās, piemēram, Parīzes Latīņu kvartāls (*Quartier latin*).
Daļā seno Eiropas pilsētu izveidojās īpaši izolēti kvartāli ebreju kopienām, ko dēvēja par geto, bija arī funkcionāli nodalīti ostas kvartāli, izpriecu kvartāli, amatnieku un tirgotāju kvartāli, kas pastāvēja arī senajā Rīgā.

19. gadsimtā pilsētas strauji paplašinājās, izveidojas priekšpilsētas, tās sadalīja administratīvajos rajonos. ASV lielpilsētās izveidojās dažādu mazākumtautību kvartāli, piemēram, ķīniešu kvartāli (*Chinatown*) un itāļu kvartāli (*Little Italy*).
Funkcionālisma iedibinātais princips par dzīvojamo un citu funkcionālo zonu savstarpēju nodalīšanu kļuva par pamatu 20. gadsimta otrās puses dzīvojamo rajonu izveidei. PSRS laikā standartizētus daudzstāvu dzīvojamo ēku kompleksus lielo pilsētu perifērajās daļās dēvēja par mikrorajoniem ().

## Skatīt arī
* Kvartāls
* Mikrorajons

## Atsauces
Purezers (stacija)

**Purezers** bija pieturas punkts dzelzceļa līnijā Rīga—Rūjiena starp Puikules staciju un Ausekļa pieturu. Tas atradās Limbažu novada Brīvzemnieku pagasta Puikules ciemā.

Pieturas punkts Purezers tika atklāts 1936. gadā. Pēc pasažieru vilciena Rīga—Aloja atcelšanas 1998. gadā pieturas punkts vairs netiek izmantots. Pēc slēgšanas vienīgās būves pieturā bija pasažieru paviljons un pasažieru sānplatforma.

## Atsauces
Fenolftaleīns

**Fenolftaleīns** (С20Н14O4) ir trifenilmetāna grupas krāsviela. Tas ir pH indikators, kas sārmainā vidē maina krāsu no bezkrāsainas uz purpurvioletu. Koncentrētos sārmos tas no jauna kļūst bezkrāsains, bet koncentrētās skābēs veido oranžsarkanu katjonu. Tīrā veidā fenolftaleīns ir balta pulverveida viela, kas slikti šķīst ūdenī, bet labi — spirtā un ēterī.

## Vēsture
Fenolftaleīnu pirmais ieguvis vācu ķīmiķis, Nobela prēmijas laureāts Ādolfs fon Beiers 1871. gadā.

## Iegūšana
Fenolftaleīnu iegūst kondensācijas reakcijā starp fenolu un ftalskābes anhidrīdu 105—110&nbsp;°C temperatūrā cinka hlorīda vai koncentrētas sērskābes klātienē. Pateicoties šim iegūšanas paņēmienam, ir radies vielas triviālais nosaukums.
center|450px

## Īpašības
Sakausējot fenolftaleīnu kopā ar nātrija hidroksīdu, rodas 4,4'-dihidroksibenzofenons, bet sildot kopā ar koncentrētu sērskābi — fenols un .

Fenolftaleīns maina krāsu atkarībā no vides pH. Tabulā dotas aptuvenas pH robežas, pie kādām pastāv dažādas fenolftaleīna formas. Mainoties vides skābumam, šīs formas pakāpeniski pāriet viena otrā.

## Izmantošana
Etanola šķīduma veidā izmanto analītiskajā ķīmijā ūdens šķīdumu titrēšanai. Fenolftaleīns kopā ar metilsarkano, bromtimolzilo un timolzilo ietilpst universālā indikatora sastāvā.

Medicīnā fenolftaleīnu izmanto par caurejas līdzekli ar nosaukumu **purgēns** (arī darolakss, laksogēns, merilakss, purgofēns, trilakss). Purgēns uzsūcas tievajā zarnā, bet izdalās resnajā zarnā. Kairinot resnās zarnas receptorus, tas izraisa caureju. Caureju izraisošā iedarbība tika atklāta nejauši — Ungārijas valdība lika pievienot šo vielu mākslīgiem sliktas kvalitātes vīniem, lai tos varētu viegli identificēt (pievienojot šādam vīnam sārmu, tas nokrāsojas rozā krāsā) un atšķirt no oriģinālā ungāru vīna (tokajieša).  Cilvēkiem, kas dzēra šādu vīnu, bieži radās caureja.  Mūsdienās vairākās valstīs fenolftaleīnu medicīnā vairs nelieto, jo tam ir iespējamas kancerogēnas īpašības.

## Atsauces
Štricka nams

**Štricka nams**, saukts arī par **K. K. fon Stricka villu** ir savrupmāja Aristida Briāna ielā 9 Rīgā. Uz ieejas vārtiem skatāmi tēlnieka Augusta Folca veidoti Hermeja un Dionīsa tēli.

## Vēsture
thumb|left|200px|Štricka alus darītavas īpašnieka nams 1895. gadā.
1854. gadā fabrikants Šulcs Rīgas Pēterburgas priekšpilsētā nodibināja alusdarītavu, kuru 1868. gadā pārpirka tirgotājs un uzņēmējs Kārlis Kristaps fon Štrickis (*v. Stritzky*). Tās oficiālais nosaukums bija *Bier- und Porterbrauerei und Malzfabrik C. Stritzky* ().
Savrupmāja uz alus darītavas zemes uzcelta 1883. gadā pēc arhitekta Kārļa Felsko projekta kā Štricka alus darītavas administrācijas ēka. 1889. gadā tās īpašnieks arhitektam Felsko pasūtīja arī dzīvojamās mājas projektu. 1891. gadā jaunuzcelto savrupnamu un fabrikas administrācijas ēku savienoja ar mūra žogu un grezni dekorētiem vārtiem, ko rotāja tirgotāju patrona Merkura tēls. Starp Štricka dzīvojamo māju un pārējām fabrikas ēkām atradās labi iekopts dārzs, kura vidū bija izveidota strūklaka. 1901. gadā fabrikā ražoja 12 dažādu veidu alu un iesala dzērienu, un tajā strādāja ap 150 cilvēku.

Pirmā pasaules kara laikā alusdarītavas iekārtas tika aizvestas uz Krieviju, pēc kara fabrikā ražoja vīnu un citus alkoholiskos dzērienus, bet īpašnieka namā darbojās Annas Ašmanes mūzikas un ritmiskās vingrošanas skola, vēlāk Latvijas Jauno sieviešu kristīgās savienības skolnieču internāts-pansija, vācu ziņu aģentūras *Ullstein-Nachrichtendienst* pārstāvniecība un Rumānijas Karalistes sūtniecība. Pirms vācbaltiešu repatriācijas K. K. Stricka dēls 1939. gadā zemesgabalu pārdeva a/s "Latvijas kredītbanka".

Latvijas PSR laikā bijušā dārza vietā Palīdzības ielas stūrī 1958. gadā ierīkoja skvēru, bet ēkās no 1950. līdz 1995. gadam darbojās Civilās aviācijas 85. eksperimentālā rūpnīca un Valsts autoinspekcija.

Pēc Latvijas neatkarības atgūšanas līdz 2000. gadam ēkā bija Baltijas Drošības skolas mācību centrs, vēlāk ēka netika izmantota. Kopš 2009. gada bijušās fabrikas telpās ierīkots biznesa centrs "Valdemāra Pasāža".

Pēc daļējas atjaunošanas 2015. gada vasarā par Stricka villu pārdēvētajā namā tiek rīkoti dažādi kultūras pasākumi. 2016. gada septembrī ēkā notika starptautiskais laikmetīgās mākslas festivāls "Survival Kit".
2017. gadā daļā no ēkas ierīkots naktsklubs.

## Atsauces
Kārlis Kristaps fon Štrickis

**Kārlis Kristaps Štrickis** (vācu: *Christian Carl Christoph Stritzky*; 1842-1920) bija vācbaltiešu uzņēmējs, alus un portera darītavas un iesala rūpnīcas (*Bier- und Porterbrauerei und Malzfabrik C. Stritzky*) īpašnieks. Lielās ģildes vecākais.

## Dzīvesgājums
Dzimis 1842. gada  16. aprīlī Rīgas nodokļu pārvaldes ierēdņa Kārļa Frīdriha Štricka un viņa sievas Johannas, dzimušas Pikartas (*Pikkardt*), ģimenē. 
Pēc mācībām Vidzemes guberņas ģimnāzijā no 1857. gada bija māceklis tirdzniecības kompānijā *Ex- u. Import- u. Großhandelsgeschäft*. 1867. gadā apprecējās ar spirta fabrikas īpašnieka Ādolfa Volfšmita (*Wolfschmidt*) meitu Annu un iegādājās uz Šarlotentāles muižas zemes esošo Šulca alusdarītavu.   
1876. gadā viņa tēvu iecēla dižciltīgo kārtā un dzimtai atļāva lietot uzvārdu "fon Štrickis". Uz alus darītavas zemes viņš pēc arhitekta Kārļa Felsko projekta 1889. gadā uzcēla dzīvojamo māju, kas pazīstama kā Štricka nams.
   
Viņam piederošā alusdarītava *Bier- u. Porter-Brauerei C. Stritzky* 1913. gadā pēc produkcijas apjoma ieņēma piekto vietu Krievijas Impērijā. Viņa uzņēmuma vadību 1913. gadā pārņēma mazdēls Eriks fon Štrickis (''Erich v. Stritzky, 1881-1961).  

Miris 1920. gada 25. maijā Vīsbādenē.

## Atsauces
SES-10

***SES-10*** ir Luksemburgā bāzēta uzņēmuma *[[SES (uzņēmums)|SES]]* sakaru pavadonis. Tas paredzēts sakaru nodrošināšanai Latīņamerikai. Orbītā tas tika palaists 2017. gada martā.

Pavadoni izgatavoja uzņēmums *[[Airbus Defence and Space]]* uz platformas *[[Eurostar-3000]]* bāzes.
*SES-10* ir 55 Ku joslas raidītāji.

## Lidojuma gaita
*SES-10* tika palaists  22:27 UTC ar nesējraķeti *[[Falcon 9 Full Thrust]]* no Kanaveralas zemesraga Gaisa spēku stacijas starta laukuma *LC-39A*. Šī bija pirmā reize, kad atkārtoti izmantota raķetes pirmā pakāpe (tā bija lidojusi 2016. gada aprīlī, palaižot kravas kuģi *[[SpaceX CRS-8]]*). Arī šoreiz pirmā pakāpe tika veiksmīgi nosēdināta uz peldošās platformas. Pirmoreiz tika atgūts raķetes plūsmvirzis, ar dzinējiem un ar vadāmu izpletni tas nolaidās okeānā. 

Ģeostacionāro orbītu *SES-10* sasniedza ar savu dzinēju palīdzību. 15. maijā paziņots, ka pavadonis atrodas punktā 67° rietumu garuma un ir pilnā darba gatavībā.

## Atsauces

## Ārējās saites
* SES-10 SES vietnē 
* SES 10 Gunter Dirk Krebs
SES-15

***SES-15*** ir Luksemburgā bāzēta uzņēmuma *[[SES (uzņēmums)|SES]]* sakaru pavadonis. Tas paredzēts sakaru nodrošināšanai Ziemeļamerikai un Latīņamerikai. Orbītā tas tika palaists 2017. gada maijā.

Pavadoni izgatavoja uzņēmums *[[Boeing Satellite Systems]]* uz platformas *[[BSS-702SP]]* bāzes.
*SES-15* ir hibrīdā aparatūra ar Ku joslas kūļiem un Ku joslas *[[High-throughput satellite]]* iespēju, ar savienojamību ar Ka joslas uztvērējiem. Tam pēc līguma ar *[[Raytheon]]* ir arī GPS koriģēšanas sistēmas *[[Wide Area Augmentation System|WAAS]]* aparatūra.

## Lidojuma gaita
*SES-15* tika palaists  11:54 *UTC* ar Krievijas nesējraķeti *[[Sojuz-ST-A / Fregat-MT]]* no Gviānas kosmiskā centra Franču Gviānā.
Ģeostacionāro orbītu *SES-15* sasniedza ar savu dzinēju palīdzību. Pavadonis izvietots punktā 129° rietumu garuma.

## Atsauces

## Ārējās saites
* SES-15 SES vietnē 
* SES 15 Gunter Dirk Krebs
Versaļas Senkjentinanivelīnas Universitāte

**Versaļas Senkjentinanivelīnas Universitāte** (, , UVSQ) ir publiska universitāte Francijā. Izveidota 1991. gadā. Universitāte atrodas Versaļā, Ivelīnas departamentā, Ildefransas reģionā. Kopš 2002. gada daļa no universitātes atrodas arī Odesēnā.

Universitātē ir četras fakultātes: tiesību un politisko zinātņu fakultāte, veselības zinātņu fakultāte, zinātņu fakultāte un sociālo zinātņu fakultāte. Universitātē ietilpst arī četri institūti, inženierijas skola un observatorija.

## Ārējās saites
* 
* Open archives of the University
FK Karosta

**FK Karosta** ir futbola komanda no Liepājas, kas pašlaik spēlē Latvijas 2. līgas čempionātā. Klubs izveidots 2017. gadā, mājas spēles aizvada stadiona "Daugava" rezerves laukumā.

Komandas lielākais panākums līdz šim ir iekļūšana 2017. gada Latvijas kausa izcīņas ceturtdaļfinālā.

Sākotnēji klubs savas mājas spēles aizvadīja stadionā "Olimpija" un tā treneris bija Rolands Pocjutis.

## Iegūtās vietas Latvijas čempionātā

ImageSize = width:600 height:60
PlotArea = left:10 right:10 bottom:30 top:10
TimeAxis = orientation:horizontal format:yyyy
DateFormat = dd/mm/yyyy
Period = from:01/07/2016 till:01/07/2019
ScaleMajor = unit:year increment:1 start:2017
Colors =
  id:bl1  value:rgb(0.5,0.8,0.5)
  id:bl2  value:rgb(0.9,0.9,0.3)  
  id:bl3  value:rgb(0.9,0.5,0.5)
  id:rs  value:rgb(0.8,0.6,0.6)
  id:rn  value:rgb(0.9,0.1,0.1)

PlotData=
  bar:Position width:15 color:white align:center

  from:01/07/2016 till:01/07/2017  shift:(0,-4) text:?
  from:01/07/2017 till:01/07/2018  shift:(0,-4) text:1
  from:01/07/2018 till:01/07/2019  shift:(0,-4) text:2

  from:01/07/2016 till:01/07/2019  color:bl3  shift:(0,13)  text: "2. līga (Kurzeme/Zemgale)"


## Sasniegumi [[Latvijas kauss futbolā|Latvijas kausā]]

## Komandas vadība

## Pazīstami spēlētāji
*  Māris Verpakovskis

## Atsauces

## Ārējās saites
* Komandas profils LFF
*
Pezinokas apriņķis

**Pezinokas apriņķis** () ir Slovākijas Bratislavas apgabala administratīvā iedalījuma vienība. Robežojas ar Bratislavas apgabala Senecas apriņķi dienvidos, Bratislavas III apriņķi dienvidrietumos, Bratislavas IV apriņķi rietumos un Malacku apriņķi dienvidrietumos, kā arī Trnavas apgabala Trnavas apriņķi austrumos.

Pezinokā dzimis gleznotājs Jans Kupeckis (*Ján Kupecký*, 1667 – 1740), šahists Rihards Rēti (*Richard Réti*, 1889 – 1929) un komponists Eigens Suhoņs (*Eugen Suchoň*, 1908 – 1993). Sveti Juras pilsētā dzimis ungāru turkologs un ceļotājs Ārmins Vāmbēri (*Vámbéry Ármin*, 1832 – 1913).

## Ārējās saites
*
Surveyor 4

***Surveyor 4*** bija ASV NASA programmas *[[Surveyor]]* Mēness nolaižamais aparāts. Palaists 1967. gada 14. jūlijā. Zaudēts nolaišanās laikā uz Mēness virsmas.

*Surveyor 4* bija uzstādīta televīzijas kamera ar spoguļiem. Tam bija grunts paraugu ņemšanas ierīce, deformācijas sensori uz atbalsta pēdām un dažādi inženiertehniskie sensori.

*Surveyor 4* tika palaists  11:53:29 UTC ar nesējraķeti *[[Atlas LV-3C Centaur-D]]* no Kanaveralas zemesraga Gaisa spēku stacijas laukuma *LC-36A* tiešā trajektorijā uz Mēnesi.

27. jūlijā zonde sasniedza Mēnesi. Nolaižamajam aparātam bija jānosēžas *[[Sinus Medii]]* Mēness jūrā ar koordinātām . 02:03 UTC, 2,5 minūtes pirms nosēšanās uz Mēness virsmas pazuda signāls no *Surveyor 4*, un sakarus ar zondi vairs neizdevās atjaunot. Domājams, ka eksplodēja cietās degvielas dzinējs īsi pirms plānotās degšanas beigām.

## Ārējās saites
* Surveyor 1, 2, 3, 4, 5, 6, 7 Gunter Dirk Krebs
* Surveyor Program Results (PDF) 1969